stanford-oval/wikipedia huggingface dataset:
פיליפ סטארק
ביוגרפיה

פיליפ סטארק נולד ב-1949 כבנו של אנדרה סטראק, הנדסת אווירונאוטיקהמהנדס אווירונאוטיקה. מוצא המשפחה מצד האב הוא מחבל אלזס.
סטארק התחנך בבית הספר הקתולי "נוטר דאם דה סנט קרואה" בניי-סיר-סן ואחר כך אצל האמן אנרי מלוו בבית הספר קמונדו על שם משפחת קמונדו בפריז ופתח את משרד העיצוב הראשון שלו כבר ב-1968 שהתמחה בעיקר במוצרים מתנפחים. שנה מאוחר יותר ניהל את החברה יחד עם מעצב האופנה האיטלקי פייר קרדין. במהלך שנות ה-70 עסק בעיקר בעיצוב של מוצרים ביתיים זולים יחסית ובעיצוב פנים. הקריירה שלו נסקה בשנות ה-80, בעיקר לאחר שב-1982 עיצב את דירתו הפרטית של נשיא צרפת דאז פרנסואה מיטראן.
סגנונו של סטארק מתאפיין בעיצוב של צורות אורגניות ושילובי חומרים בלתי שגרתיים. אחד המוצרים הידועים ביותר של סטארק הוא מסחטת הלימונים "Juicy Salif" שעיצב ב-1990 שהפכה לאייקון בעיצוב התעשייתי ולפריט אספני.
בישראל, היה סטארק אחראי לעיצוב של מגדלי YOO שנבנו בתל אביב. הוא לא היה אחראי לצד האדריכלי של המגדלים אלא לעיצוב הרעיון הכללי ולשם המותג. פרויקט YOO הוא שמם של כמה מבני מגורים שסטארק עיצב גם במדינות נוספות.
עבודות ידועות

Eurostar
Kronenbourg 1664 by Starck
Microsoft optical mouse
Jia – the first Philippe Starck-designed boutique hotel in Asia
Juicy Salif
ראו גם

מגדלי YOO
דניאל הנטינגטון

| --- | --- |

 לידה:  4 באוקטובר 1816 ניו יורק, ארצות הברית 
 פטירה:  19 באפריל 1906 (בגיל 89) ניו יורק, ארצות הברית 
 מקום קבורה:  בית הקברות גרינווד 
 מקום לימודים:  אוניברסיטת ייל 
 בן או בת זוג:  Harriet Sophia Richards 
 
דניאל הנטינגטון, באנגלית: Daniel Huntington (4 באוקטובר 1816 - 19 באפריל 1906) היה אמן אמריקאי שהשתייך לתנועת האמנות הידועה בשם אסכולת נהר הדסון ולימים הפך לצייר דיוקנאות בולט.
ביוגרפיה

הנטינגטון נולד בניו יורק, ב-4 באוקטובר 1816. הוא היה בנם של בנג'מין הנטינגטון הבן ופיית' (לבית טרומבול) הנטינגטון. סבו מצד אביו היה בנג'מין הנטינגטון, ציר בקונגרס הקונטיננטלי השני ונציג ארצות הברית ראשון מקונטיקט. סבו מצד אמו היה ג'דיה הנטינגטון (1743–1818) מנוריץ', קונטיקט, אשר שירת כגנרל במלחמת העצמאות האמריקאית.
הוא למד בייל עם סמואל מורס, ומאוחר יותר עם הנרי אינמן. מ-1833 עד 1835 עבר לקולג' המילטון בקלינטון, ניו יורק, שם פגש את צ'ארלס לורינג אליוט, שעודד אותו להיות אמן.
ביוגרפיה > קריירה

הנטינגטון הציג לראשונה את עבודתו באקדמיה הלאומית לעיצוב בשנת 1836. לאחר מכן, הוא צייר כמה נופים בסגנון של אסכולת נהר הדסון. הנטינגטון ערך מספר נסיעות לאירופה, הראשונה ב-1839 לאנגליה, רומא, פירנצה ופריז עם חברו ותלמידו הנרי פיטרס גריי. בשובו לאמריקה ב-1840, צייר את ציורו האלגורי "חלום רחמים", שהביא לו תהילה. הוא גם צייר דיוקנאות והחל באיור של ״התקדמות הצליין״. ב-1844 הוא חזר לרומא.
בשובו לניו יורק בסביבות 1846, הוא הקדיש את זמנו בעיקר לציור דיוקנאות, אף שצייר ז'אנרים רבים, נושאים דתיים והיסטוריים. מ-1851 עד 1859 הוא היה באנגליה. הוא היה נשיא האקדמיה הלאומית לעיצוב מ-1862 עד 1870, ושוב בשנים 1877–1890. הוא גם היה סגן נשיא מוזיאון המטרופוליטן לאמנות בניו יורק.
הנטינגטון מת בניו יורק ב-19 באפריל 1906. הוא נקבר בבית הקברות גרין-ווד בברוקלין.
גלריה

החצר הרפובליקנית, 1861
איטליה,1843
הערות שוליים

1 2  "DANIEL HUNTINGTON DIES.; Well-Known Artist Passes Away at His Home in This City". The New York Times. 20 April 1906. Retrieved 30 May 2020.
↑  Who's Who in New York City and State. L.R. Hamersly Company. 1914. p. 380.
↑  Chisholm, Hugh, ed. (1911). "Huntington, Daniel". Encyclopædia Britannica. Vol. 13 (11th ed.). Cambridge University Press. p. 953.
↑  Looking at Pictures in the Grand Salon: a guide to the artists. Smithsonian American Art Museum, Renwick Gallery.
↑  Gotwals, Jenny; Markham, Sandra. "Guide to the Daniel Huntington Study Portrait Photographs Collection ca. 1870-1890". dlib.nyu.edu. New-York Historical Society
| --- | --- |
בקרת זהויות :  NLI: 987007361973605171  BNE: XX5557576  GND: 129355194  ISNI: 0000 0000 6681 0816  LCCN: nr91002048  RKD: 40671  SUDOC: 136837069  ULAN: 500017937  VcBA: 495/321038  VIAF: 23216629   WorldCat (עם VIAF): 23216629 
חלום הרחמים
גרג קורנליוס

| --- | --- |
אין תמונה חופשית
 לידה:  15 בפברואר 1956  (בן 68) ניו אולבני שבאינדיאנה, ארצות הברית
 גובה:  2.04
 מכללה:  אוניברסיטת מזרח קרוליינה
 קבוצות כשחקן
 1982-1981 1983–1986 1986–1988 1988–1989 1989–1990  1990–1992 1994-1992 1994–1995:  בילינג וולקנוס ליגת ה-CBA מכבי רמת גן מכבי תל אביב אליצור רמלה הפועל ירושלים בית"ר תל אביב מכבי גבעת שמואל מכבי רמת גן מכבי בת ים הפועל בני כפר סבא בית"ר בנימינה
 הישגים כשחקן
 אליפות ליגת העל הישראלית (1987, 1988) גביע המדינה (1987)
 
גרגורי אלן קורנליוס (באנגלית: Gregory Allen Cornelius; נולד ב-15 בפברואר 1956) הוא כדורסלן עבר ישראלי-אמריקאי.
ביוגרפיה

קורנליוס גדל בניו אולבני שבאינדיאנה שבארצות הברית בן למשפחה בפטיסטית. הוא החל לשחק כדורסל באופן מסודר בכיתה י'. בליגת המכללות שיחק באוניברסיטת מזרח קרוליינה. בתום הלימודים שיחק במשך שנתיים בקבוצת כדורסל מהליגה הצרפתית השנייה[דרושה הבהרה]. הוא חזר לארצות הברית, ניסה ללא הצלחה להתקבל לליגת ה-NBA ובעונת 1981-1982 שיחק בקבוצת בילינג וולקנוס מליגת ה-CBA.
ב-1982 הגיע לישראל בכוונה לשחק בקבוצת הפועל תל אביב, אך פציעה וסכסוך עם הקבוצה מנעו ממנו לשחק. בעונה לאחר מכן הצטרף למכבי רמת גן. לאחר שלוש שנים מוצלחות במועדון, בהן קלע במצטבר 899 נקודות, עבר ב-1986 למכבי תל אביב. הוא זכה עם הקבוצה בשתי אליפויות, בגביע המדינה ופעמיים העפיל עמה לגמר גביע אירופה לאלופות. ב-1988 עבר לאליצור רמלה, ב-1989 עבר להפועל ירושלים וב-1990 לבית"ר תל אביב בה שיחק שתי עונות. ב-1994 חזר למכבי רמת גן. מלבד 10 עונות בליגת העל, שיחק קורנליוס בישראל בקבוצות נוספות בליגות הנמוכות יותר, בהן מכבי גבעת שמואל, מכבי בת ים, הפועל בני כפר סבא ובית"ר בנימינה. בגיל 44 פרש מכדורסל מקצועני.
ב-2001 חזר לארצות הברית ושימש עוזר מאמן בקולג' אך חזר לישראל לאחר מספר חודשים. הוא משמש מאמן במחלקת הנוער של עירוני נס ציונה ויחד עם אולסי פרי הקים ומנהל מחנה כדורסל לבני נוער המתקיים במכון וינגייט.[דרושה הבהרה]
קורנליוס נשוי לישראלית, התגייר ושיחק בישראל כמתאזרח. בנו רום הוא כדורסלן בליגה הלאומית ושחקן נבחרת הנוער והעתודה לשעבר,  ובן נוסף אור משחק בהפועל ירושלים.
הערות שוליים

1 2  U.s. Hoops In The Holy Land, שיקגו טריביון, 29 במרץ 1989
↑  Official Guide & Register, ‏Continental Basketball Association, ‏1989
איתמר צ'יזיק

| --- | --- |

 לידה:  17 במאי 1947 (בן 77) חיפה, פלשתינה (א"י) 
 מדינה:  ישראל 
 השכלה:  אוניברסיטת חיפה 
 השתייכות:   צבא הגנה לישראל
 תקופת הפעילות:  עד ל-1991
 דרגה:   אלוף-משנה
 תפקידים בשירות
 ראש מדור סוריה בפיקוד הצפון  עוזר קצין המודיעין האוגדתי באוגדה 210  מפקד בית ספר למודיעין  קמ"ן פיקוד הצפון  ראש זירת טרור באמ"ן  קמ"ן גיס 446  סגן עוזר ראש אמ"ן למחקר
 תפקידים אזרחיים
 מנכ"ל מכבי חיפה  יו"ר אצטדיון סמי עופר בחיפה
 
צ'יזיק נואם באירוע הצדעה לספורט בנשר בהיכל הספורט העירוני נשר, יוני 2014
איתמר צ'יז'יק (נולד ב-17 במאי 1947) כיהן כמנכ"ל מועדון הכדורגל הישראלי מכבי חיפה בין השנים 2002–2016. בעבר שירת כקצין צה"ל בדרגת אלוף-משנה באגף המודיעין.
ביוגרפיה

צ'יז'יק נולד וגדל בחיפה, בן לאריה צ'יז'יק, יליד הארץ וזהבה לבית גולדברג, ילידת פינסק. מצד אביו הוא נצר למשפחות צ'יז'יק ושעוני, אנשי העלייה השנייה. דודת אביו הייתה שרה צ'יז'יק שנפלה בקרב תל חי, ודוד אביו היה אפרים צ'יז'יק, מגן חולדה שנהרג בהתקפה הערבית על החצר במהלך מאורעות תרפ"ט. דודתו של צ'יז'יק (אחות אביו), בת-עמי צ'יז'יק, נהרגה בהתהפכות רכב במדבר המצרי במסגרת שירותה בחיל העזר לנשים של הצבא הבריטי במהלך מלחמת העולם השנייה ונקברה במצרים.
למד לתואר ראשון באוניברסיטת חיפה. ב-ספטמבר 1970 נפצע במהלך שירותו הצבאי ואיבד רגל בזמן הסתערות לתוך עמדה ממוקשת של מחבלים בג'בל רוס (הר דב). שירת בצה"ל ביחידות קרביות שונות ובאגף המודיעין, במשך 27 שנים; שירת כראש מדור סוריה בפיקוד הצפון, במלחמת יום הכיפורים הצטרף לאוגדה 210 ושימש כעוזר קצין המודיעין האוגדתי, במהלך המלחמה קודם לדרגת רס"ן היות שהיה הראשון לזהות את חיל המשלוח העיראקי יחד עם קצין נוסף בעודם עומדים בעמדת תצפית על תל א-שער; בהיותו הבכיר מביניהם, צ'יז'יק התעקש בפני קצינים בכירים ממנו על זיהוי כח חטיבתי מלא וכן על כך שאין מדובר בכוח סורי היות שבאותו שלב במלחמה כלל החטיבות הסוריות המלאות ניגפו על ידי צה"ל.
כיהן כמפקד בית ספר למודיעין, קמ"ן פיקוד הצפון וראש זירת טרור באמ"ן. בזמן מלחמת לבנון הראשונה, בזמן שירותו כמפקד בית הספר למודיעין, נקרא למלא את תפקיד קמ"ן גיס 446 אחרי קרב סולטאן יעקוב.
כן נשלח כנציג צה"ל ללימודי גנרלים בפורט לוונוורת', קנזס, ארצות הברית, אותם סיים בהצטיינות. בתפקידו האחרון שירת כסגן עוזר ראש אמ"ן למחקר.
לאחר שחרורו מצה"ל ב-1991 בדרגת אלוף-משנה מונה למנכ"ל "א.ת.ו.ס - אמנות, תרבות וספורט" בחיפה. בתפקיד זה תרם להקמת מיזמי תרבות שונים בעיר, הפקת אירועים, ארגון פסטיבל הסרטים הבינלאומי חיפה ועוד.
ב-2002 מונה על ידי יעקב שחר, נשיא מכבי חיפה, למנכ"ל הקבוצה. בעונה הראשונה תחת ניהולו זכתה הקבוצה להצלחה כאשר העפילה לראשונה לליגת האלופות. מאז היה שותף לחמש זכיות של הקבוצה באליפות ליגת העל בכדורגל בישראל.
ב-4 באוקטובר 2003 נפצע באורח קל בפיגוע במסעדת מקסים יחד עם המאמן רוני לוי ואיש סגל נוסף של מכבי חיפה.
במסגרת תפקידו אחראי צ'יזיק לארגון משחקי הקבוצה, ארגון חגיגות האליפויות, שותף בקשר עם קהל האוהדים, מעורב בתוכניות לקידום שחקני נוער במסגרות שונות שמפעילה הקבוצה, ועוד. משנת 2009 היה צ'יזיק פעיל בפרויקט הקמת אצטדיון סמי עופר במבואות הדרומיים של חיפה, שב-2014 נחנך והפך לאצטדיונה הביתי של הקבוצה במקום אצטדיון קריית אליעזר. במאי 2016 פרש צ'יזיק ובמקומו מונה אסף בן דב.
בשנים 2008–2010 כיהן במקביל כאחד מ-14 נציגים בדירקטוריון ECA, ארגון הגג של מועדוני הצמרת של הכדורגל באירופה (היה הנציג הישראלי הראשון שנבחר לתפקיד זה).
ב-2011 כיהן צ'יזיק כחבר דירקטוריון חדשות ערוץ 10, והוא מכהן כחבר דירקטוריון כפר הנוער גלים.
בשנת 2018 שובץ במקום הרביעי ברשימתו של דוד עציוני למועצת העיר חיפה.
בשנת 2019 מונה ליו"ר אצטדיון סמי עופר בחיפה.
נשוי לריקי לבית נביאסקי, סא"ל במיל', ואב לשלושה בנים. בן דודתו מצד אביו הוא אהוד יערי, וקרוב משפחתו הוא רם בלינקוב.
הערות שוליים

↑  תומר לוי, ‏איתמר צ'יזיק עוזב מיידית את חיפה, אסף בן דב יחליפו, באתר ערוץ הספורט, 5 בינואר 2016
גריינדקור

| --- | --- |
 מקורות סגנוניים:  הארדקור פאנק, קראסט פאנק, ת'ראשקור, מטאל קיצוני, ת'ראש מטאל, מוזיקה תעשייתית, נויז
 מקורות תרבותיים:  אנצת שנות ה-1980, אנגליה
 נגזרות:  מת'קור, סאס
 סוגות היתוך
 דת'גריינד, גורגריינד, פורנוגריינד
 סצינות אזוריות
 ברמינגהאם, הממלכה המאוחדת
 נושאים קרובים
 אנרכו-פאנק, קרוסאובר ת'ראש, די-ביט, דת' מטאל, אינדסטריאל מטאל, מטאלקור, פאוורוויולנס, סלאדג' מטאל, ספידקור
 
גריינדקור (באנגלית: Grindcore) הוא ז'אנר פיוז'ן של הבי מטאל והארדקור פאנק שמקורו באמצע שנות ה-80 של המאה ה-20. הגריינדקור שואב השראה מסגנונות מוזיקליים עם צלילים שוחקים, כגון ת'ראשקור (אנ'), קראסט פאנק, הארדקור פאנק, אקסטרים מטאל (כולל דת' מטאל ות'ראש מטאל), ומוזיקת אינדסטריאל. גריינדקור נחשב לסגנון אינטנסיבי ומלא רעש יותר של הארדקור פאנק, והוא מתאפיין בגיטרות מעוותות בכבדות, מכווננות מטה, שירים קצרים, קצב נגינה מהיר, בלאסט ביטס ושירה המורכבת הן מגראולינג וצעקות והן מצווחות גבוהות. קבוצות מוקדמות כמו נפלם דת' (Napalm Death) מיוחסות להנחת היסודות והמרכיבים לסגנון. הגריינדקור נפוץ ביותר כיום בצפון אמריקה ובאירופה, עם תורמים פופולריים כמו Brutal Truth ו-Nasum. הליריקה ונושאי הכתיבה נעים בין התמקדות עיקרית בדאגות חברתיות ופוליטיות, לנושא הגור והומור שחור.
תתי-ז'אנרים > פאוור ויולנס

פאוור ויולנס (Power Violence) הוא תת-ז'אנר גולמי ודיסוננטי של הארדקור פאנק. הסגנון קשור קשר הדוק לת'ראשקור ודומה לגריינדקור. בעוד להקות פאוור ויולנס רבות קיבלו השראה מ-Napalm Death ומלהקות גריינדקור מוקדמות אחרות, הם לרוב נמנעים מאלמנטים ברורים של הבי מטאל.
תתי-ז'אנרים > דת'גריינד

דת'גריינד (Deathgrind) הוא מונח המשמש לתיאור להקות שמנגנות פיוז'ן של דת' מטאל וגריינדקור. עם הפופולריות ההולכת וגוברת של גריינדקור בקרב קהילת המטאל, מספר לא קטן של להקות דת' מטאל צוינו כבעלות כמות כבדה של השפעות גריינדקור, ובסופו של דבר הלהקות הללו נקראו "דת'גריינד" (לפעמים נכתב בתור death-grind או death/grind).
להקות לדוגמה: Terrorizer,‏ Cattle Decapitation,‏ Exhumed ו-Misery Index.
תתי-ז'אנרים > דת'גריינד > גורגריינד

גורגריינד (Goregrind) הוא סגנון של דת'גריינד המאופיין בליריקה שעוסקת בגור, פתולוגיה, מוות, אונס ועינויים. הכתיבה עוסקת רבות בגוף האדם ומכילה ידע רב בנושא זה. השירה בגורגריינד היא נמוכה במיוחד, וקצב הנגינה הוא מהיר. אלמנטים של דת' מטאל ברוטאלי שכיחים. לפעמים, על האלבומים של להקות גורגריינד יוצגו תמונות גור אמיתיות, לרוב גופות של אנשים שמתו בתאונות, טרגדיות או במקרים קיצוניים אחרים. ללהקות גורגריינד יש את הנטייה לא לקחת את עצמן או את הליריקה שלהן יותר מדי ברצינות.
להקות לדוגמה: Carcass המוקדמת, General Surgery,‏ Last Days of Humanity ו-The County Medical Examiners.
תתי-ז'אנרים > דת'גריינד > גורגריינד > פורנוגריינד

פורנוגריינד (Pornogrind), הידוע גם בתור פורנגריינד (Porngrind) או פורנוגור (Pornogore), הוא סגנון של דת'גריינד ושל גורגריינד המאופיין בליריקה עם דגש כבד על מיניות, כשההתמקדות היא בעיקר בנושאי יחסי מין, פורנוגרפיה, אונס, זנות ואלימות מינית, בשילוב סימפולים מסרטי פורנו. הסיטואציות המתוארות בשירי פורנוגריינד הן לרוב דמיוניות ולא ריאליסטיות. מבחינה מוזיקלית, הסגנון לרוב דומה לגורגריינד, אך מעט איטי יותר, ומשתמש בהרבה גרוב. אלמנטים של דת' מטאל ברוטאלי שכיחים. בדומה ללהקות גורגריינד, ללהקות פורנוגריינד יש את הנטייה לא לקחת את עצמן או את הליריקה שלהן יותר מדי ברצינות.
להקות לדוגמה: Cock and Ball Torture,‏ Gut ו-Meat Shits.
הערות שוליים

1 2 3  Natalie J. Purcell, Death Metal Music: The Passion and Politics of a Subculture, McFarland, 2015-09-17, ISBN 978-0-7864-8406-5. (באנגלית)
| הבי מטאל> תת-סוגות |
| --- | --- |
מטאל קיצוני (כולל בלאק מטאל, דת' מטאל, דום מטאל, ספיד מטאל, ת'ראש מטאל) • גרוב מטאל • פאוור מטאל • מטאל גותי (דת'-דום גותי, מטאל גותי סימפוני) • מטאל סימפוני • גלאם מטאל: 
סוגות היתוך
מטאל אלטרנטיבי (כולל נו-מטאל, ראפ מטאל, פאנק (Funk) מטאל) • מטאלקור (כולל דת'קור) • גריינדקור • אינדסטריאל מטאל • פולק מטאל • מטאל נאו-קלאסי • פרוגרסיב מטאל • סלאדג' מטאל • סטונר רוק • גראנג': 
סצינות אזוריות
דת' מטאל סקנדינבי • הגל החדש של ההבי מטאל הבריטי • הקשיחות הגרמנית החדשה: 
ראו גם
מטאל בישראל • מטאליסט • פוליטיקה במטאל • פולחן השטן במטאל   פורטל הבי מטאל : 
| --- | --- |
בקרת זהויות :  NLI: 987007583831705171  BnF: cb15890378v (data)  GND: 1065252080  LCCN: sh2014001209  NKC: ph1227748
הייפרפופ

| --- | --- |

סופי (משמאל) ו-A. G. Cook (ימין) נחשבים לאבות ההייפרפופ בעיני רבים
 מקורות סגנוניים:  מוזיקה אלקטרונית, מוזיקת פופ, מוזיקת דאנס, מוזיקת היפ הופ, מוזיקת באבלגאם, מוזיקה אוונגרדית
 מקורות תרבותיים:  תחילת העשור השני של המאה ה-21, הממלכה המאוחדת
 כלים:  מכונת תופים, אוטו-טיון, סינתיסייזר, דוגם צלילים, היי האט
 נושאים קרובים
 נייטקור
הופעה בה מופיע 100 gecs עם הרבה אלמנטים מן עולם ההייפרפופ, הכוללים צבעים חדים ולבוש סוריאליסטי
הייפרפופ (באנגלית: Hyperpop) הוא מיקרוז'אנר (אנ') שהחל לקבל תאוצה בממלכה המאוחדת בעשור השני של המאה ה-21. ההייפרפופ מאופיין במוזיקה אלקטרונית המשלבת מוזיקת פופ עם אלמנטים של טראפ, EDM, היפ הופ וסגנונות מוזיקה אלקטרוניות אחרים. ההייפרפופ ידוע בעיקר בשל קצב מפעם המהיר שלו, הבס הכבד והשימוש שהוא עושה במוזיקה אוונגרדית.
הייפרפופ צבר פופולריות רבה בשנים האחרונות דרך רשתות חברתיות כגון ספוטיפיי וטיקטוק. באוגוסט 2019, ספוטיפיי הוציאו פלייליסט הייפרפופ אשר כלל שירים של 100 Gecs ושל צ'ארלי XCX. ב-2020 יצא השיר "SugarCrash!" של אילי-אוטו שגם כן נתן תאוצה לז'אנר לאחר שהתפרסם ברשת החברתית טיקטוק.
קהילת ההייפרפופ מקושרת לרוב עם קהילת הלהט"ב וזמרים רבים בתוך הקהילה הם טרנסג'נדרים, ג'נדרקווירים או הומוסקסואלים. עם זאת, זמרי הייפרפופ רבים שרים על שלל נושאים.
תת-ז'אנרים > הייפרפופ רוסי

הייפרפופ רוסי (ברוסית: Русский гиперпоп) הוא תת-ז'אנר של הייפרפופ שנוצר בתחילת 2021 והחל לקבל תאוצה ברוסיה ובמדינות העולם ב-2022. ההייפרפופ הרוסי חווה הצלחה בעיקר בקרב הדור הצעיר, והרבה שירי הייפרפופ רוסיים הפכו ויראלים גם בפלטפורמות בינלאומיות כגון טיקטוק. רובם מדברים על חגיגה, זוגיות, שברון לב ומחשבות אובדניות, אך רובם גם בעלי מוזיקה בעלת קצב מפעם מהיר בדומה לז'אנר הכולל. ההייפרפופ הרוסי כולל אמנים כגון: quiizzzmeow, Sqwore, Shiny Treepside, gitarakuru, DSPRITE, whyalive, Horoshiyagni, want to sleep, babyswishh1, KVESTAR ו-LOLIWZ.
תת-ז'אנרים > הייפרפופ יפני

הייפרפופ יפני (ביפנית: 日本のハイパーポップ) הוא תת-ז'אנר של הייפרפופ שנוצר בתחילת 2021 והחל לקבל תאוצה ביפן ובמדינות העולם ב-2022. ההייפרפופ היפני להבדיל מתת-ז'אנרים אחרים, מכיל גם אלמנטים מן עולם הג'יי-פופ. ההייפרפופ היפני ידוע בסגנון שמח מאוד, כמעט אופורי, וגם נפוץ מאוד במסיבות ובמועדונים.
מאפיינים > מוזיקה

לרוב, הייפרפופ נתפס כז'אנר מוגזם בקצביו ואקלקטי. אמני ההייפרפופ משתמשים בסינתיסייזר, במאפיינים מסגנון הפופ, בתולעי אוזניים, בקומפרסור ובדיסטורשן בשביל ליצור סגנון מוזיקה ייחודי וסוריאליסטי. בקליפים רבים מתרבות ההייפרפופ, יש אלמנטים נוסטלגיים מתרבות הווב 2.0. רוב השירים עושים שימוש במפעם (Tempo) גבוה לעומת שירי פופ רגילים.
מאפיינים > כתיבה

לדברי העיתונאי אלי אניס, הייפרפופ משלב הרבה אתוסים יחדיו. קהילת ההייפרפופ מקושרת לרוב עם קהילת הלהט"ב וזמרים רבים בתוך הקהילה הם טרנסג'נדרים, ג'נדרקווירים או הומוסקסואלים. הרבה זמרי הייפרפופ כותבים על סוגיות של זהות מגדרית, דיכאון, אהבה ותשוקה. עם זאת, זמרי הייפרפופ רבים שרים על שלל נושאים.
הערות שוליים

↑  Hyperpop or overhyped? The rise of 2020’s most maximal sound, The Independent, ‏2020-12-17 (באנגלית)
1 2  Hyperpop or overhyped? The rise of 2020’s most maximal sound, The Independent, ‏2020-12-17 (באנגלית)
1 2  Spencer Kornhaber, Noisy, Ugly, and Addictive, The Atlantic, ‏2021-02-14 (באנגלית)
1 2  How To Get Into Hyperpop Music: Who Are the Best Hyperpop Artists? - Thrillist, www.thrillist.com
↑  Russian Hyperpop artists and listeners — Musicalyst, musicalyst.com (באנגלית)
↑  Russian Hyperpop artists, songs, albums, playlists and listeners – volt.fm, volt.fm
1 2  Japanese Hyperpop artists and listeners — Musicalyst, musicalyst.com (באנגלית)
↑  This is Hyperpop: A Genre Tag for Genre-less Music, www.vice.com (באנגלית)
שערוריית הצוערים

קבוצת צוערים צעירים מהקולג' הצבאי הלאומי של ארגנטינה (אנ') במהלך טקס, בסביבות שנות ה-30 של המאה ה-20.
שערוריית הצוערים (בספרדית: Escándalo de los cadetes), הידועה גם כמקרה באלווה (בספרדית: Caso Ballvé), הייתה שערורייה מינית ופוליטית שפרצה בבואנוס איירס, ארגנטינה, בספטמבר 1942, בנוגע למעורבותם של צוערים צעירים מהקולג' הצבאי הלאומי של ארגנטינה (אנ') במסיבות מין קבוצתי לכאורה שנערכו על ידי הומוסקסואלים מהמעמד העליון. הנאשם העיקרי בשערורייה היה הצלם החובב חורחה הוראסיו באלווה פינירו, שערך התכנסויות קטנות בדירתו ברקולטה וצילם תמונות אירוטיות (אנ') של הנוכחים, שהפכו לראיה העיקרית ששימשה נגדו.
בשנת 1942, באלווה פינירו וקבוצת חבריו, כולל אדולפו חוסה גודווין, ארנסטו ברילה, רומיאו ספינטו וסוניה (האישה היחידה), בין היתר, החלו לאסוף צוערים מהרחובות למסיבות הפרטיות שלהם, כשחלקם אף פיתחו קשרים רומנטיים.
חקירה פנימית בקולג' הצבאי הלאומי של ארגנטינה חשפה את השערורייה, שהביאה לגירוש, שחרור וענישה של 29 צוערים. כחלק מהשערוריה, באלווה פינירו הואשם כשעיר לעזאזל ונידון ל-12 שנות מאסר באשמת "שחיתות קטינים". הידיעה על השערורייה השפיעה רבות על החברה ועל העיתונות הצהובה של בואנוס איירס, עד כדי כך שרשימות של הומוסקסואלים בולטים לכאורה הופצו בעילום שם בקרב האוכלוסייה, וצוערים זכו בקביעות ללעג ברחובות העיר.
השערורייה הובילה לרדיפה האלימה ביותר נגד הומוסקסואלים בהיסטוריה של ארגנטינה עד לאותה נקודה, עם סדרה של פשיטות משטרתיות (אנ') והוצאות דיבה שגרמו לכליאתם של הומוסקסואלים רבים, לגלותם של הומוסקסואלים אחרים, וכן לשתי התאבדויות. חלק מההיסטוריונים מציינים כי השערורייה שימשה כתירוץ להפיכת 1943 (אנ'), ששמה קץ ל-"העשור הידוע לשמצה" (אנ'), ולביצוע "תברואה מוסרית". תחת המשטר החדש גברה הרדיפה של הומוסקסואלים במדינה, וכן בוצע גירושו של הזמר הספרדי, מיגל דה מולינה (ספ'). הדיכוי של הומוסקסואליות במדינה העמיק עם עליית הפרוניזם ב-1946, אם כי יש הטוענים כי היחסים ביניהם היו די אמביוולנטיים.
מורשת השערורייה הושוותה לזו של משפטו של אוסקר ויילד בבריטניה, ריקוד הארבעים ואחת (אנ') במקסיקו ופרשת הארדן-אוילנבורג בגרמניה, ונחשבת לנקודת מפנה בהיסטוריה של הומופוביה במדינה. אף על פי כן, שערוריית הצוערים והרדיפה בעקבותיה זכו להתעלמות היסטורית על ידי היסטוריונים, ולא זכו לניכוס מחדש על ידי הקהילה הגאה המקומית, כפי שעשתה הקהילה הגאה המקסיקנית עם הריקוד הארבעים ואחת. בשנת 2019, המחזאי גונזלו דמריה הפך לאדם הראשון שקיבל גישה לתיקים שקשורים לשערורייה. תוכנם היווה מקור נהדר לספקולציות עבור היסטוריונים להט"בים ארגנטינאים, ופרסם את ממצאיו בשנה לאחריה.
לקריאה נוספת

Bazán, Osvaldo (2010). Historia de la homosexualidad en la Argentina (paperback) (בספרדית) (2nd ed.). Buenos Aires: Editorial Marea. ISBN 978-987-1307-35-7.
Demaría, Gonzalo (6 בפברואר 2020). Cacería (paperback). Colección Andanzas (בספרדית) (1st ed.). Buenos Aires: Editorial Planeta. ISBN 978-950-49-6968-6. {{cite book}}:  (עזרה)
Sebreli, Juan José (ביוני 1997). "Historia secreta de la homosexualidad en Buenos Aires". Escritos sobre escritos, ciudades bajo ciudades (paperback) (בספרדית) (1st ed.). Buenos Aires: Editorial Sudamericana. pp. 275–370. ISBN 978-950-07-1274-3. {{cite book}}:  (עזרה)
פין קאלביק

| --- | --- |

 לידה:  30 באפריל 1947 (בן 77) Fåvang, אופלנד (נורווגיה), נורווגיה 
 שם לידה:  Finn Bjørn Kalvik 
 מוקד פעילות:  נורווגיה 
 תקופת הפעילות:  מ-1967 
 סוגה:  visa 
 שפה מועדפת:  נורווגית 
 כלי נגינה:  גיטרה 
 פרסים והוקרה:  היכל התהילה של רוקהיים (2019)  Alf Prøysen honorary award (2021)  מדליית ההצטיינות של המלך (2023) 
 www.finnkalvik.no
 פרופיל ב-IMDb
 
פין ביורן קאלביק (בנורווגית: Finn Bjørn Kalvik; נולד ב-30 באפריל 1947) הוא זמר ומלחין נורווגי.
ביוגרפיה

קאלביק נולד בכפר פאבאנג " Fåvang" שבמחוז אופלנד. ב-1952 עברה משפחתו לאוסלו.
הוא פרץ כזמר ב-1969 כשהוציא את שירו "Finne meg sjæl" וב-1971 יצא להיטו "En tur rundt i byen", שמבוסס על השיר "Streets of London".
ב-1975 הוציא את השיר "Ride ranke" המבוסס על שירו של הארי צ'אפין "Cat's in the Cradl".
ארבעת האלבומים הראשונים שהוציא זכו להצלחה בנורווגיה והגיעו לראש טבלת ההשמעות. אלבומו "Kom ut kom fram" שיצא ב-1979 ואלבומו "Natt og dag" שיצא ב-1981 הופקו על ידי חבר להקת אבבא בני אנדרסון.
עם שירו "Aldri i livet" זכה ב"מלודי גראנד פיקס" הנורווגי וייצג את נורווגיה באירוויזיון 1981. על אף שקיבל בתחרות 0 נקודות, זכה השיר להצלחה בנורווגיה ואף הוקלטה גרסה שלו אנגלית.
ב-1987 התמודד פעם נוספת ב"מלודי גראנד פיקס" והגיע למקום הרביעי.
הערות שוליים

↑  NRK, "Null poeng"-ligaen, NRK, ‏2001-02-22 (ב־)
| --- | --- |
בקרת זהויות :  BIBSYS: 90060908  GND: 143738119  ISNI: 0000 0001 1810 5968  LCCN: no2011035472  MusicBrainz: aca11e0f-9169-4df4-846e-09eca4a0f222  VIAF: 169070138   WorldCat (עם VIAF): 169070138 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ונרה 4

| --- | --- |

 מידע כללי
 סוכנות חלל:  ברית המועצות
 מפעיל:  לאבוצ'קין 
 יצרן:  לאבוצ'קין 
 תאריך שיגור:  12 ביוני 1967
 משגר:  מולניה
 אתר שיגור:  כן שיגור גגארין 
 משימה
 סוג משימה:  נחתת לחקר נגה
 מסלול:  מסלול הליוצנטרי 
 נטייה:  4.3 מעלה 
 זמן הקפה:  293 יממה 
 משך המשימה הכולל:  12 ביוני 1967 – הווה (57 שנים) 
 מידע טכני
 משקל:  1106 ק"ג
 קישורים חיצוניים
 מספר קטלוג לוויינים:  02840
 מאגר המידע הלאומי:  1967-058A
 
ונרה 4 הייתה הגשושית הרביעית בתוכנית ונרה הסובייטית ששימשה למחקר כוכב הלכת נוגה. היא שוגרה ב-12 ביוני 1967 וכשהייתה במסלול מסתה היבשה הייתה 1,106 ק"ג. היא שוגרה מ-"טיאז'ולי ספוטניק" ("לוויין כבד" בתרגום מרוסית) לעבר נוגה במטרה לחקור את האטמוספירה שלו. ב-18 באוקטובר 1967 הגשושית נכנסה לאטמוספירה של נוגה ושחררה שני מדחומים, ברומטר, מד גובה לפי גלי רדיו, כלי מדידה לצפיפות אטמוספירית, 11 מודדי גזים, ושני משדרי רדיו ששידרו בגלי DM. הרכב הראשי של הגשושית שנשא קפסולה אל נוגה נשא מגנטומטר, כלי למדידת קרינה קוסמית, ספקטרומטרי לימן-אלפא למדידת מימן וחמצן אטומיים, ומלכודות חלקיקים (לחיפוש רוח שמש). הגשושית החזירה אותות והפעילה מערכת צניחה. היא המשיכה לשדר עד שהגיעה לגובה של 24.96 ק"מ. מקום נחיתתה נמצא קרוב לנקודת רוחב 19° צפון ונקודת אורך 38° מזרח.
ונרה 4 התבלטה בכך שהייתה הגשושית הראשונה שביצעה מדידות וניתוח של נתונים מקומיים על סביבתו של כוכב לכת שאינו כדור הארץ. היא סיפקה ניתוח כימי על הרכבה של האטמוספירה בנוגה לפיו האטמוספירה מורכבת בעיקר מפחמן חד-חמצני ואחוזים אחדים ממנה מהווים חנקן. אף על פי שהקפסולה לא הגיעה בשלמותה לשטח היא סיפקה מדידות ישירות ראשונות והוכיחה שנוגה הוא כוכב לכת חם מאוד ושהאטמוספירה שלו צפופה בהרבה מהמצופה.
קרברו סיבנדה

קרברו סיבנדה (באנגלית: Karabo Sibanda; נולד ב-2 ביולי 1998) הוא אתלט מבוטסואנה, בעל מדליית כסף בריצת 400 מטר ומדליית זהב בריצת שליחים 400X4 מטר באליפות אפריקה 2016.
ביוגרפיה

ב-2014 זכה סיבנדה במדליית כסף בריצת 400 מטר באולימפיאדת הנוער בשיא אישי של 46.76 שניות.
ב-2016 זכה במדליית זהב באליפות אפריקה באתלטיקה בריצת שליחים 400X4 מטר ובמדליית כסף בריצת 400 מטר. באותה שנה זכה במדליית ארד בריצת 400 מטר באליפות העולם עד גיל 20 שהתקיימה בבידגושץ' ובמדליית כסף במקצה השליחים. הוא ייצג את בוטסואנה באולימפיאדת ריו דה ז'ניירו, העפיל כמשתתף הצעיר ביותר לגמר וסיים במקום החמישי בשיא אישי של 44.25 שניות. כמו כן היה חבר בנבחרת השליחים שסיימה במקום החמישי בריצת 400X4 מטר.
באליפות העולם באתלטיקה 2017 לא העפיל משלב המוקדמות.
נחום זאב דסלר

| --- | --- |
אין תמונה חופשית
 לידה:  1921 קלם, האימפריה הרוסית 
 פטירה:  2011 (בגיל 90 בערך) קליבלנד, ארצות הברית 
 מקום קבורה:  הר המנוחות 
 מדינה:  ליטא 
 השכלה:  ישיבת טלז 
 תקופת הפעילות:  ?–2011 
 
הרב נחום זאב דסלר (י"ט באדר א' ה'תרפ"א, 27 בפברואר 1921 – י"ח בשבט ה'תשע"א 23 בינואר 2011) רב ומחנך חרדי אמריקאי, דיקן האקדמיה העברית של קליבלנד (אנ') ומייסדה.